PÄRAST ühes sõdivas riigis toimunud kohutavat lahingut maeti tuhanded hukkunud naised ja lapsed ühte massihauda. Hauaplats ääristati ristikestega, millest igal seisis kiri: "Miks?" Vahest on see kõige valusam küsimus üleüldse. See küsimus vaevab inimesi, kui nende lähedane sureb kas sõja, katastroofi, haiguse või kuritöö ohvrina, kui nende kodu hävib, või kui nad mingil muul põhjusel rängalt kannatavad. Inimesed tahavad teada, miks säärased õnnetused neid tabavad.